Waaghalse maak binnekort weer ŉ draai in Pretoria | Maroela Media
Josh Sheehan het die 2014 Red Bull X-Fighter wêreldtoer in Pretoria gewen. Foto: Joerg Mitter/Red Bull inhoud.
Dit is die vyftiende keer dat hierdie wêreldtoer aangebied word en vanjaar sal vier voormalige wenners dit uitspook om te bepaal of hulle vir ŉ tweede keer die titel as kampioen-motorfietswaaghals van dié gewilde toer agter hulle name kan skryf. Josh Sheehan, wat in Augustus die 2014-kampioenskap ten aanskoue van 22 000 aanhangers voor die Uniegebou in Pretoria verower het, sal sy titel teen drie voormalige kampioene moet verdedig, wat ewe vasberade is om die Australiër se plek aan die toppunt van een van die wêreld se motorfietswaaghals-reekse weg te raap. Ander voormalige kampioene wat vanjaar aan die reeks deelneem is Tom Pagès van Frankryk, Levi Sherwood van Nieu-Seeland en Dany Torres van Spanje.
Daar is vanjaar ook twee nuwe stede by die wêreldtoer gevoeg, wat beteken die waaghalse sal hulle toertjies teen die horison van stede soos Athene in Griekeland, asook die Verenigde Arabiese Emirate uitvoer.
2015 kalender vir die Red Bull X-Fighters wêreldtoer:
6 Maart: Mexikostad, Mexiko
12 Junie: Athene, Griekeland
10 Julie: Madrid, Spanje
12 September: Pretoria, Suid-Afrika
30 Oktober: Verenigde Arabiese Emirate
Kaartjies vir die plaaslike ronde van die wêreldtoer kan direk by Red Bull X-fighters se webwerf bespreek word.
Levi Sherwood in aksie by die 2014 Red Bull X-Fighter wêreldtoer. Foto: Kolesky/Nikon/Red Bull inhoud.
Josh Sheehan het verlede jaar se Red Bull XFighter in Pretoria gewen. Foto: Joerg Mitter/Red Bull inhoud.
Die Uniegeboue was die agtergrond waarteen die 2014 Red Bull X-Fighters wêreldtoer plaas gevind het. Foto: Kolesky/Nikon/Red Bull inhoud.
Tom Pagès van Frankyk sal ook weer in die 2015 Red Bull X-Fighters wêreldtoer deelneem. Foto: Kolesky/Nikon/Red Bull inhoud.